
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2109 

30 Οκτωβρίου 2007 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Ανάκληση απόφασης έναρξης λειτουργίας του Πα¬ 
ραρτήματος του Κέντρου Εξυπηρέτησης Πολιτών 


(Κ.Ε.Π.) του Δήμου Απολλωνιών Νομού Λευκάδας 
(Αθάνι). 1 

Τροποποίηση άδειας λειτουργίας της «Ε I ΖΑΡΜΠΗ 
& ΣΙΑ ΕΕ». 2 

Τροποποίηση της υπ’ αριθμ. 298/Α1/20.11.2000 (ΦΕΚ 
1351/τ.Β/7.11.2000) υπουργικής απόφασης. 3 

Αυτοδίκαιη δημιουργία θέσης Δ.Ε.Π. στο Δημοκρί- 
τειο Πανεπιστήμιο Θράκης. 4 

Ανάθεση έργου με μίσθωση στο Ταμείο Ασφάλισης 
Συμβολαιογράφων. 5 


Υπερωριακή εργασία διοικητικού προσωπικού με σχέ¬ 
ση εργασίας ιδιωτικού δικαίου του ΙΚΑ - ΕΤΑΜ. 6 

Σύναψη σύμβασης μίσθωσης έργου από Ο.Τ.Α. Ν. 


Αχάίας για τα Κέντρα Εξυπηρέτησης Πολιτών... 7 

Συγκρότηση επιτροπής για την ονομασία και μετο- 
νομασία συνοικιών, οδών-πλατειών. 8 

Προσαρμογή καταστατικού της Δημοτικής Επιχείρη¬ 
σης Πολιτιστικής Ανάπτυξης Ληλαντίων (Δ.Ε.Π.Α.Λ.) 
στις διατάξεις του ν. 3463/2006, σε Κοινωφελή 
Επιχείρηση Δήμου Ληλαντίων (Κ.Ε.ΔΗ.Λ.). 9 

Μερική τροποποίηση της υπ’ αριθμ. 30272/17.5.1984 
απόφασης του Υπουργού Εσωτερικών. 10 

Χορήγηση άδειας άσκησης επαγγέλματος Κοινωνι¬ 
κού Λειτουργού στην Αλβέρτου Ρωμανή του Αθα¬ 
νασίου. 11 

Χορήγηση άδειας άσκησης επαγγέλματος Κοινωνι¬ 
κού Λειτουργού στην Πιτσικαλη Αικατερίνη. 12 

Κύρωση Εκουσίου Αναδασμού Αγρ/τος Νίκης έτους 
2005. 13 


ΑΠΟΦΑΣΕΙ Σ 

Αριθμ. ΔΟΛΚΕΠ Φ.1/94/28008 (1) 

Ανάκληση απόφασης έναρξης λειτουργίας του Παραρ¬ 
τήματος του Κέντρου Εξυπηρέτησης Πολιτών (Κ.Ε.Π.) 
του Δήμου Απολλωνιών Νομού Λευκάδας (Αθάνι). 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις: 

α) των παρ. 1, 2, 3, 4, 5, 6 και 7 του άρθρου 31 του 
ν. 3013/2002 (ΦΕΚ102/Α'/1.5.2002) «Αναβάθμιση της πο¬ 
λιτικής προστασίας και λοιπές διατάξεις», 

β) της παρ 5 του άρθρου 11 του ν. 3146/2003 (ΦΕΚ125/ 
Α723.5.2003) «Οργάνωση και άσκηση του εκλογικού δι¬ 
καιώματος των ετεροδημοτών και άλλες διατάξεις», 

γ) του άρθρου 90 της Κωδικοποίησης της νομοθεσίας 
για την Κυβέρνηση και τα Κυβερνητικά Όργανα, που 
κυρώθηκε με το άρθρο πρώτο του π.δ. 63/2005 (ΦΕΚ 
98/Α'/22.4.2005), σχετικά με την πρόβλεψη δαπανών σε 
κείμενο κανονιστικών πράξεων. 

2. Την υπ’ αριθμ. ΔΙΔΚ/Φ. 1/25873/1.10.2007 (ΦΕΚ 1950/ 
Β'/3.10.2007) Κοινή Απόφαση του Πρωθυπουργού και 
του Υπουργού Εσωτερικών με θέμα «Ανάθεση αρμοδι¬ 
οτήτων στους Υφυπουργούς Εσωτερικών Χρήστο Ζώη 
και Αθανάσιο Νάκο». 

3. Την υπ’ αριθμ. Φ1/οικ./17187/12.9.2002 (ΦΕΚ 1190/ 
τ.Β7ΐ2.9.2002) απόφαση του Υφυπουργού Εσωτερικών, 
Δημόσιας Διοίκησης και Αποκέντρωσης «Εναρξη λει¬ 
τουργίας Κέντρων Εξυπηρέτησης Πολιτών σε Ο.Τ.Α.». 

4. Το γεγονός ότι το Παράρτημα του ΚΕΠ Δήμου 
Απολλωνιών στην ουσία υπολειτουργεί για τουλάχιστον 
τα τελευταία δύο χρόνια και κατά συνέπεια η διατήρησή 
του σε καθεστώς ενεργού ΚΕΠ συνιστά ανορθολογική 
διάθεση δημοσίων πόρων, αποφασίζουμε: 

Ανακαλούμε την υπ’ αριθμ. Φ.1/οικ./17187/12.9.2002 (ΦΕΚ 
1190/τ.Β7ΐ2.9.2002) απόφαση του Υφυπουργού Εσωτερι¬ 
κών, Δημόσιας Διοίκησης και Αποκέντρωσης «Εναρξη 




















29320 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


λειτουργίας Κέντρων Εξυπηρέτησης Πολιτών σε Ο.Τ.Α.» 
ως προς το μέρος που αφορά στην έναρξη λειτουργίας 
του Παραρτήματος του Δήμου Απολλωνιών Νομού Λευ¬ 
κάδας στο Αθάνι με ηλεκτρονικό κωδικό 484 Π. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Οκτωβρίου 2007 

Ο ΥΦΥΠΟΥΡΓΟΣ 

ΧΡΗΣΤΟΣ ΖΩΗΣ 
-♦- 

Αριθμ. Φ.6.29/21225/1448 (2) 

Τροποποίηση άδειας λειτουργίας της «Ε I ΖΑΡΜΠΗ & 
ΣΙΑ ΕΕ». 

ΟΙ ΥΠΟΥΡΓΟΙ ΑΝΑΠΤΥΞΗΣ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπ’ όψη: 

1. Το β.δ. της 15/21.10.1922 «Περί χορηγήσεως αδει¬ 
ών ιδρύσεως και λειτουργίας πόσης μηχανολογικής 
εγκαταστάσεως», το β.δ. της 16.3.1950 «Περί διαιρέσε- 
ως, κατατάξεως κ.λπ. μηχανολογικών εγκαταστάσεων» 
όπως τροποποιήθηκε και συμπληρώθηκε με το β.δ. της 
24.11.1953, το ν. 6422/1934 και το ν.δ. 1150/1949 όπως 
ισχύουν, το ν. 3325/2005 (ΦΕΚ 68 Α) «Ίδρυση και λει¬ 
τουργία βιομηχανικών -βιοτεχνικών εγκαταστάσεων στο 
πλαίσιο της αειφόρου ανάπτυξης και άλλες διατάξεις» 
όπως αυτός συμπληρώθηκε με τις Υπ. Αποφ. Φ15/οικ. 
1589/104/27.1.2006 (ΦΕΚ 90 Β), Φ15/οικ.7814/614/14.4.2005 
(ΦΕΚ 542 Β), Φ15/7815/615/14.4.2005 (ΦΕΚ 542 Β), Φ15/ 
ΟΙΚ.8101/624/18.4.2005 (ΦΕΚ552 Β) και Φ15/οικ. 8102/ 
625/18.4.2005 (ΦΕΚ 589 Β), το ν.δ. 96/1973 και το ν. 
1316/1983 όπως ισχύει. 

2. Τους ν. 1650/1986 (ΦΕΚ160 Α) και 3010/2002 (ΦΕΚ 91 
Α), τις κοινές υπουργικές αποφάσεις 69269/ 5387/1990 
(ΦΕΚ 678 Β) και 15393/2332/5.8.2002 (ΦΕΚ 1022 Β) και την 
υπ’ αριθμ. 13727/724/24.7.2003 κοινή υπουργική απόφαση 
(ΦΕΚ 1087 Β). 

3. Το π.δ. 92/1993 «Καθορισμός αρμοδιοτήτων που δι¬ 
ατηρούνται από τον Υπουργό κ.λπ.», το π.δ. 229/1986 
«Σύσταση και οργάνωση της Γενικής Γραμματείας Βιο¬ 
μηχανίας» όπως αυτό τροποποιήθηκε με τα π.δ. 396/1989 
και 189/1995, το π.δ. 182/2005 (ΦΕΚ 230 Α) «Διάρθρωση 
και αρμοδιότητες της Διεύθυνσης Ανάπτυξης και Συ¬ 
ντονισμού» 

4. Το π.δ. 206/2007 (ΦΕΚ 232 Α') «Διορισμός Υπουρ¬ 
γών και Υφυπουργών», τις 7154/2004 (ΦΕΚ 655 Β), 
8388/97/20.4.2006 (ΦΕΚ 513 Β) και 16865/172/2.8.2006 (ΦΕΚ 
1176Β) αποφάσεις του Υπουργού Ανάπτυξης «Μεταβί¬ 
βαση στο Γ ενικό Γ ραμματέα Βιομηχανίας, στους Γ ενι¬ 
κούς Διευθυντές στους Προϊστάμενους Διευθύνσεων 
και Τμημάτων της Γ.Γ.Β. του Υπουργείου Ανάπτυξης του 
δικαιώματος να υπογράφουν με εντολή Υπουργού». 

5. Την υπ’ αριθμ. 8387/96/20.4.2006 (ΦΕΚ 513 Β) απόφα¬ 
ση του Υφ. Ανάπτυξης «Μεταβίβαση στο Γ ενικό Γ ραμ¬ 
ματέα Βιομηχανίας, στους Γ ενικούς Διευθυντές στους 
Προϊστάμενους Διευθύνσεων και Τμημάτων της Γ.Γ.Β. 
του Υπουργείου Ανάπτυξης, του δικαιώματος να υπο¬ 
γράφουν με εντολή Υφυπουργού». 

6. Το αρ. 7 του ν. 1943/1991 (ΦΕΚ 50 Α'), την κοινή 
υπουργική απόφαση 33361/5.9.1991 (ΦΕΚ 703 Β') «Μετα¬ 
βίβαση εξουσίας υπογραφής σύμφωνα με το αρ. 7 παρ. 


1 του ν. 19432/1991», την ΔΥ(3-4)α/ΓΠ οικ. 124943/6.12.2004 
(ΦΕΚ 1842 Β') Απόφαση του Υπουργού Υγείας και Κοι¬ 
νωνικής Αλληλεγγύης «για τη μεταβίβαση αρμοδιοτήτων 
και δικαιωμάτων υπογραφής στους Γενικούς Γραμμα¬ 
τείς, Διευθυντές & Ανώτερους Υπαλλήλους του Υπουρ¬ 
γείου Υγείας και Κοινωνικής Αλληλεγγύης». 

7. Την υπ’ αριθμ. Φ 6.29/23957/1166/15.11.2006 απόφασή 
μας, με την οποία χορηγήθηκε άδεια λειτουργίας δι¬ 
άρκειας οκτώ ετών στο εργοστάσιο παραγωγής φαρ¬ 
μακευτικών - καλλυντικών προϊόντων, φαρμακευτικών 
παρασκευασμάτων και επεξεργασίας αρωματικών φυ¬ 
τών για παραγωγή αφεψημάτων & δρογοσκευασμάτων 
της Ε I ΖΑΡΜΠΗ & ΣΙΑ ΕΕ στην οδό Θηβών 46 - Μέγαρα 
Αττικής. 

8. Την από 31.5.07 αίτηση της Ε I ΖΑΡΜΠΗ & ΣΙΑ ΕΕ 
για τη τροποποίηση της άδειας λειτουργίας του προα- 
ναφερόμενου εργοστάσιου ως προς την επιτρεπόμενη 
δραστηριότητα και την συμπλήρωση αυτής με την δυ¬ 
νατότητα παραγωγής ιατροτεχνολογικών προϊόντων. 

9. Την από 11.6.2006 εισήγηση της υπηρεσίας μας και 
την υπ’ αριθμ. 0-663/16Π/29.8.2007 γνωμάτευση του ΕΟΦ., 
αποφασίζουμε: 

1. Τροποποιούμε την υπ’ αριθμ. Φ 6.29/23957/1166/ 
15.11.2006 απόφασή μας, με την οποία χορηγήθηκε άδεια 
λειτουργίας διάρκειας οκτώ ετών στο εργοστάσιο της Ε 
I ΖΑΡΜΠΗ & ΣΙΑ ΕΕ στην οδό Θηβών 46 - Μέγαρα Αττι¬ 
κής ως προς την επιτρεπόμενη δραστηριότητα η οποία 
πλέον είναι η «παραγωγή φαρμακευτικών - καλλυντικών 
προϊόντων, φαρμακευτικών παρασκευασμάτων, επεξερ¬ 
γασία αρωματικών φυτών για παραγωγή αφεψημάτων & 
δρογοσκευασμάτων και παραγωγή ιατροτεχνολογικών 
προϊόντων υπό μορφή υπόθετων». 

2. Κατά τα λοιπά παραμένει σε ισχύ ως έχει η υπ’ 
αριθμ. Φ 6.29/23957/1166/15.11.2006 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 16 Οκτωβρίου 2007 


Ο Γ ενικός Διευθυντής 
Στηρ. Βιομηχανίας 
του Υπ. Ανάπτυξης 

Κ. ΒΛΑΧΟΥΛΗΣ 


Με εντολή Υπουργών 


Η Γ ενική Διευθύντρια 
Δημόσιας Υγείας 
του Υπ. Υγείας 
και Κοιν. Αλληλεγγύης 
Α. ΚΥΡΛΕΣΗ 


Αριθμ. 65437/Α1 (3) 

Τροποποίηση της υπ’ αριθμ. 298/Α1/20.11.2000 
(ΦΕΚ 1351 /τ.Β/7.11.2000) υπουργικής απόφασης. 


Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τη διάταξη του άρθρου 19, παρ. 5, του ν. 2819/2000 
(ΦΕΚ 84 τ. Α') «Ίδρυση Εταιρείας Ολυμπιακό Χωριό 2004 
ΑΕ προστασία Ολυμπιακών Συμβόλων και Σημάτων και 
άλλες διατάξεις». 

2. Την υπ’ αριθμ. 298/Α1/20.11.2000 (ΦΕΚ 1351/ 
τ.Β'/7.11.2000) υπουργική απόφαση «Κατανομή θέσεων 
λαϊκών υπαλλήλων στην I. Αρχιεπισκοπή Αθηνών και στις 
I. Μητροπόλεις της Εκκλησίας της Ελλάδος». 

3. Το υπ’ αριθμ. 2036/1393/18.6.20 07 έγγραφο της Ιερός 
Συνόδου της Εκκλησίας της Ελλάδας και το συνημμένο 
αριθμ. 597/11.5.2007 έγγραφο της Ιερός Μητρόπολης 
Σερρών και Νιγρίτης, αποφασίζουμε: 

Τροποποιούμε την υπ’ αριθμ. 298/Α1/20.11.2000 (ΦΕΚ 
1351/τ.Β'/7.11.2000) υπουργική απόφαση «Κατανομή θέ¬ 
σεων λαϊκών υπαλλήλων στην I. Αρχιεπισκοπή Αθηνών 
και στις I. Μητροπόλεις της Εκκλησίας της Ελλάδος» 
μόνο ως προς τον καθορισμό της κατηγορίας της μίας 
(1) εκ των δύο (2) θέσεων λαϊκών υπαλλήλων της Ιερός 
Μητρόπολης Σερρών και Νιγρίτης κατηγορίας ΤΕ την 
οποία καθορίζουμε σε κατηγορία ΠΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Οκτωβρίου 2007 

Ο ΥΠΟΥΡΓΟΣ 

ΕΥΡΙΠΙΔΗΣ ΣΤΥΛΙΑΝΙΔΗΣ 
-♦- 

Αριθμ. 113643/Β1 (4) 

Αυτοδίκαιη δημιουργία θέσης Δ.Ε.Π. στο Δημοκρίτειο 
Πανεπιστήμιο Θράκης. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 45 παρ. 11 και 35 παρ. 
1 και 2 του ν. 1268/1982 (Φ.Ε.Κ. Α' 87) όπως το τελευ¬ 
ταίο αντικαταστάθηκε με το άρθρο 79 παρ. 7β του ν. 
1566/1985 (Φ.Ε.Κ. Α' 167). 

2. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ/τος 63/2005 
(ΦΕΚ 98 Α'). 

3. Τις διατάξεις της υπ’ αριθμ. Υ251/28.9.2007 κοινής 
απόφασης του Πρωθυπουργού και του Υπουργού Εθνι¬ 
κής Παιδείας και Θρησκευμάτων «Καθορισμός αρμοδι¬ 
οτήτων Υφυπουργών του Υπουργείου Εθνικής Παιδείας 
και θρησκευμάτων» (Β' 1944). 

4. Το υπ’ αριθμ. Α 1229/9.10.2007 έγγραφο του Δημο- 
κρίτειου Πανεπιστημίου Θράκης. 

5 Το γεγονός ότι από την εφαρμογή της παρούσης 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

1. Διαπιστώνουμε ότι στο Δημοκρίτειο Πανεπιστήμιο 
Θράκης έχει δημιουργηθεί αυτοδίκαια μία (1) θέση Διδα¬ 
κτικού Ερευνητικού Προσωπικού από λύση υπαλληλικής 
σχέσης Βοηθού στο Τμήμα Μηχανικών Περιβάλλοντος, 
λόγω συνταξιοδότησης. 

2. Η κατά την προηγούμενη παράγραφο δημιουργηθεί- 
σα θέση Δ.Ε.Π. μεταφέρεται και εντάσσεται στο Τμήμα 
Μηχανικών Περιβάλλοντος του Δημοκρίτειου Πανεπι¬ 
στημίου Θράκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Οκτωβρίου 2007 

Ο ΥΦΥΠΟΥΡΓΟΣ 

ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθμ. Φ.20136/22900/3410 (5) 

Ανάθεση έργου με μίσθωση στο Ταμείο Ασφάλισης 
Συμβολαιογράφων. 

ΟΙ ΥΠΟΥΡΓΟΙ ΕΣΩΤΕΡΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 6 του ν. 2527/1997 «Τροπο¬ 
ποίηση και συμπλήρωση διατάξεων του ν. 2190/1994 και 


άλλες διατάξεις» (ΦΕΚ Α' 206) και του άρθρου 17 του ν. 
2747/1999 «Ρύθμιση συνταξιοδοτικών θεμάτων προσωπι¬ 
κού Ε.Ρ.Τ. ΑΈ. και άλλες διατάξεις» (ΦΕΚ Α' 226). 

2. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα Κυβερνητικά Όργανα» 
που κυρώθηκε με το άρθρο πρώτο του π.δ. 63/2005 
(ΦΕΚΑ'98). 

3. Την υτί αριθμ. ΔΙΠΠ/Φ.ΕΓΚΡ.7/365/12670/24.72007 απόφα¬ 
ση της Επιτροπής του άρθρου 2 παρ. 1 της 33/2006 ΠΥΣ. 

4. Την υπ’ αριθμ. 2555/28.05.2007 γνωμοδότηση του 
Νομικού Συμβούλου του ΤΑΣ. 

5. Την υπ’ αριθμ. ΔΙΔΚ/Φ. 1/25873/01.10.2007 (ΦΕΚ Β' 
1950/03.10.2007) κοινή απόφαση του Πρωθυπουργού 
και του Υπουργού Εσωτερικών «Ανάθεση αρμοδιοτή¬ 
των στους Υφυπουργούς Εσωτερικών Χρήστο Ζώη και 
Αθανάσιο Νάκο», αποφασίζουμε: 

Καθορίζεται ο αριθμός των προσώπων που μπορεί 
το Ταμείο Ασφάλισης Συμβολαιογράφων (ΤΑΣ) να συ¬ 
νάψει σύμβαση μίσθωσης έργου, για χρονικό διάστημα 
ενός έτους, σε ένα φαρμακοποιό για τον έλεγχο της 
ιατροφαρμακευτικής περίθαλψης των ασφαλισμένων 
του Ταμείου στην περιοχή της Αττικής. 

Ο ανωτέρω θα πρέπει να έχει πτυχίο ανώτατης φαρ¬ 
μακευτικής σχολής ΑΕΙ της ημεδαπής ή ισότιμο πτυχίο 
αντίστοιχης σχολής της αλλοδαπής και άδεια άσκησης 
φαρμακευτικού επαγγέλματος. 

Η ετήσια αμοιβή του θα είναι έντεκα χιλιάδες 
(11.000,00) € και θα βαρύνει τους προϋπολογισμούς του 
Ταμείου των ετών 2007 και 2008 (ΚΑ 0100413). 

Το έργο του ανωτέρω δεν ανάγεται στον κύκλο των 
καθηκόντων των υπαλλήλων του Ταμείου, θα παρέχεται 
στο κτίριο που στεγάζονται οι υπηρεσίες του Ταμείου 
στην Αθήνα, δεν θα συνδέεται με το ωράριο λειτουργίας 
της υπηρεσίας και η εκτέλεσή του θα παρακολουθείται 
από τη Διοίκηση του ΤΑΣ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Οκτωβρίου 2007 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ ΑΠΑΣΧΟΛΗΣΗΣ ΚΑΙ 

ΚΟΙΝΩΝΙΚΗΣ ΠΡΟΣΤΑΣΙΑΣ 

ΧΡΗΣΤΟΣ ΖΩΗΣ ΒΑΣΙΛΕΙΟΣ Ν. ΜΑΓΓΙΝΑΣ 
-♦- 

Αριθμ. Φ. 80425/25470/3753 (6) 

Υπερωριακή εργασία διοικητικού προσωπικού με σχέ¬ 
ση εργασίας ιδιωτικού δικαίου του ΙΚΑ - ΕΤΑΜ. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/23.12.2003) «Μισθολογικές ρυθμίσεις λειτουργών και 
υπαλλήλων του Δημοσίου, Ν.Π.Δ.Δ. και Ο.Τ Α., μονίμων 
στελεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις». 

2. Τ ις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ/τος 63/2005 
(ΦΕΚ 98 Α'). 

3. Τις διατάξεις του άρθρου 60 του π.δ. 410/1988 (ΦΕΚ 
191/Α) «Κωδικοποίηση σε ενιαίο κείμενο των διατάξεων 
της κείμενης νομοθεσίας, που αφορούν το προσωπικό 
με σχέση εργασίας ιδιωτικού δικαίου του Δημοσίου, 
των Οργανισμών Τοπικής Αυτοδιοίκησης και των λοιπών 
Νομικών Προσώπων Δημοσίου Δικαίου». 

4. Την υπ’ αριθμ. οικ. 2/7093/0022/05.02.2004 απόφαση 
επέκτασης των διατάξεων του ν. 3205/2003 στο προ¬ 
σωπικό με σχέση εργασίας ιδιωτικού δικαίου που απα¬ 
σχολείται στο Δημόσιο, Ν.Π.Δ.Δ. και Ο.Τ.Α. 

5. Την υπ’ αριθμ. 2/13071/0022/18.5.99 εγκύκλιο του 
Υπουργείου Οικονομικών «υπερωριακή απασχόληση 
προσωπικού με σχέση εργασίας ιδ. δικαίου». 

6. Το γεγονός ότι έχουν εκδοθεί οι σχετικές αποφάσεις 
κατ’ εφαρμογή της εργατικής Νομοθεσίας από την αρμόδια 
Δ/νση Επιθεώρηση Εργασίας της οικείας Νομαρχίας. 

7. Την ανάγκη υπερωριακής απασχόλησης διοικητι¬ 
κού προσωπικού με σχέση εργασίας ιδιωτικού δικαίου 
του ΙΚΑ - ΕΤΑΜ, που προκύπτει από το γεγονός ότι το 
Ίδρυμα διέρχεται περίοδο μεταρρύθμισης με εισαγωγή 
νέων παραμέτρων και αρχών σε όλους τους τομείς 
δραστηριότητάς του σε συνάρτηση με τις ευρισκόμενες 
σε εξέλιξη εφαρμογές του Ολοκληρωμένου Πληροφο¬ 
ριακού Συστήματος. Καθώς και την ανάγκη υπερωρι- 
ακής απασχόλησης διοικητικών υπαλλήλων με σχέση 
εργασίας ιδιωτικού δικαίου του ΙΚΑ - ΕΤΑΜ, κλάδου ΔΕ 
Προσωπικού Ασφαλείας, για να καλυφθούν οι ανάγκες 
φρούρησης και ασφάλειας των εγκαταστάσεων του ΙΚΑ 
- ΕΤΑΜ και για τη συνοδεία χρηματαποστολών. 

8. Το γεγονός ότι η δαπάνη που προκαλείται με την 
απόφαση αυτή ανέρχεται στο ποσό των 5.584,00 € πε¬ 
ρίπου και θα βαρύνει την εγγεγραμμένη πίστωση στον 
προϋπολογισμό του ΙΚΑ - ΕΤΑΜ έτους 2007 (ΚΑΕ0261), 
αποφασίζουμε: 

Εγκρίνεται η καθιέρωση με αμοιβή υπερωριακής ερ¬ 
γασίας, για δώδεκα (12) διοικητικούς υπαλλήλους με 
σχέση εργασίας ιδιωτικού δικαίου του ΙΚΑ - ΕΤΑΜ και 
συγκεκριμένα: 

Για έντεκα (11) διοικητικούς υπαλλήλους, κλάδου ΔΕ 
Προσωπικού Ασφαλείας, που υπηρετούν αντίστοιχα στα 
Υποκατάστημα ΙΚΑ - ΕΤΑΜ Αγ. Αναργύρων, Γλυφάδας, 
Καματερού, Πλ. Συντάγματος, Θεσσαλονίκης, Εικοστής 
Πέμπτης Μαρτίου, Νεάπολης Θεσσαλονίκης, Απονομής 
Συντάξεων, Δραπετσώνας, Περάματος Πειραιά και στη 
Νομαρχιακή Μονάδα Υγείας Αθήνας, από 120 ώρες στον 
καθένα (1.320 ώρες συνολικά) για το έτος 2007. 

Για ένα (1) διοικητικό υπάλληλο, κλάδου ΔΕ Επιμελη¬ 
τών Βεβαιωτών Εισπράξεων, που υπηρετεί στο Υποκα¬ 
τάστημα ΙΚΑ - ΕΤΑΜ Αλεξανδρούπολης, 120 ώρες για 
το έτος 2007. 

Οι ημέρες απασχόλησής τους είναι όλες οι ημέρες της 
εβδομάδας (από Δευτέρα έως Παρασκευή). 

Υπεύθυνος για την παρακολούθηση και τον έλεγχο της 
πραγματικής παροχής της υπερωριακής απασχόλησης 
είναι ο Προϊστάμενος Διεύθυνσης της μονάδας που υπη¬ 
ρετούν, ο οποίος βεβαιώνει την πραγματοποίησή της. 

Η απόφαση αυτή ισχύει ένα (1) μήνα πριν την δημοσί¬ 
ευσή της στην Εφημερίδα της Κυβερνήσεως και μέχρι 
31.12.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Οκτωβρίου 2007 

Ο ΥΠΟΥΡΓΟΣ 

ΒΑΣΙΛΕΙΟΣ Ν. ΜΑΓΓΙΝΑΣ 


Αριθμ. 16635 (7) 

Σύναψη σύμβασης μίσθωσης έργου από Ο.Τ.Α. 

Ν. Αχαΐας για τα Κέντρα Εξυπηρέτησης Πολιτών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρου 6 του ν. 2527/1997 και τις 
υπ’ αριθμ. 53855/1997 και 1746/1999 εγκυκλίους του ΥΠ. 
ΕΣ.Δ.Δ.Α. 

2. Τις διατάξεις του άρθρου 31 του ν. 3013/2002 (ΦΕΚ 
102/τ. Α'/1.5.2002) «Σύσταση Κέντρων Εξυπηρέτησης Πο¬ 
λιτών», καθώς και τις όμοιες του άρθρου 15 παρ. 1 του 
ν. 3260/2004. 

3. Το υπ’ αριθμ. 5403/16.5.2003 έγγραφο της Π.Δ.Ε. 
περί διευκρινήσεων σχετικά με την έγκριση σύναψης 
συμβάσεων μίσθωσης έργου για τα Κέντρα Εξυπηρέ¬ 
τησης Πολιτών». 

4. Το υπ’ αριθμ. ΔΟΛΚΕΠ/Φ12/3/23007/4.9.2007 έγραφο 
του Υφυπουργού ΕΣ.Δ.Δ.Α, με το οποίο μας γνωστο¬ 
ποιεί ότι κατανέμεται-εγκρίνεται η σύναψη σύμβασης 
μίσθωσης έργου και για χρονικό διάστημα είκοσι τεσ¬ 
σάρων (24) μηνών, για την λειτουργία του νεοσύστατου 
Κέντρου εξυπηρέτησης Πολιτών (Κ.Ε.Π.) Δήμου Ωλένιας, 
αποφασίζουμε: 

Εγκρίνουμε την σύναψη σύμβασης μίσθωσης έργου 
από τον Ο.Τ.Α Ν. Αχάΐας, όπως παρακάτω αναφέρεται 
και με τον αναφερόμενο αριθμό φυσικών προσώπων, 
για την λειτουργία του Κ.Ε.Π. του Δήμου Ωλενίας, επει¬ 
δή συντρέχουν οι προϋποθέσεις του άρθρου 6 του ν. 
2527/1997 και για χρονικό διάστημα έως είκοσι τεσσά¬ 
ρων (24) μηνών. 

1. Προϋπόθεση κατάρτισης της σύμβασης είναι η πλή¬ 
ρης ετοιμότητα λειτουργίας του ΚΕΠ, καθώς και η εφαρ¬ 
μογή των όρων όπως αυτοί προβλέπονται αναλυτικά 
στην υπ’ αριθμ. Φ. 7 ΟΔΕ ΚΕΠ/11123/8.5.2006, εγκύκλιο 
του ΥΠ.ΕΣ.Δ.Δ.Α. 

2. Σε περίπτωση αποχώρησης, παραίτησης, διακοπής 
κλπ. της σύμβασης μίσθωσης έργου με πρωτοβουλία 
του συμβασιούχου, δεν θα συνάπτεται νέα σύμβαση 
σε συνέχεια της προηγούμενης που διακόπηκε, χωρίς 
την προηγούμενη έγκριση της ΔΟΛΚΕΠ/ΥΠΕΣΔΔΑ, η 
οποία θα πρέπει να έχει ενημερωθεί από την αρμόδια 
υπηρεσία των Ο.Τ.Α. Α' βαθμού: 

α.α. Δήμος ή Κοινότητα Αριθμός συμβασιούχων έργου 
1. Ωλενίας 2 

Από την εφαρμογή της απόφασης αυτής προκαλείται 
δαπάνη ύψους 10.000 € και βαρύνει τον ΚΑΕ 00-6131 του 
προϋπολογισμού έτους 2007 και επομένων ετών του 
προαναφερομένου Δήμου του Νομού Αχάίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 19 Οκτωβρίου 2007 

Ο Γ ενικός Γ ραμματέας Περιφέρειας 
ΣΠΥΡΟΣ ΣΠΥΡΙΔΩΝ 

-♦- 

Αριθμ. 2574+2519 (8) 

Συγκρότηση επιτροπής για την ονομασία και μετονο- 
μασία συνοικιών, οδών-πλατειών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 8 του ν. 3463/2006 
(Δ.Κ.Κ.). 

2. Την υπ’ αριθμ. 17/2007 απόφαση της Εκτελεστικής 
Επιτροπής της ΤΕΔΚ Ν. Σερρών περί ορισμού αιρετών 
εκπροσώπων στην εν λόγω επιτροπή, αποφασίζουμε: 

Συγκροτούμε την επιτροπή του άρθρου 8 του ν. 
3463/2006 για την τετραετία 2007-2010, αποτελούμενη 
από τους κατωτέρω: 

1. Την Αγνούλα Δήμου-Παράσχου, Προϊστάμενη Δ/νσης 
Τοπ. Αυτ/σης και Διοίκησης, ως Πρόεδρο, αναπληρού- 
μενη από τη Συμέλα Αγγελίδου-Τασίκα Τμηματάρχη 
της ιδίας Δ/νσης. 

2. Τον Γεώργιο Μαδεμλή, Δήμαρχο Αλιστράτης, ανα- 
πληρούμενο από τον Σάββα Καραβασιλείου, Πρόεδρο 
Κοινότητας Προμαχώνα. 

3. Τον Χαρίτωνα Κατσάρα, Δήμαρχο Ροβολίβους, ανα- 
πληρούμενο από τον Αντώνιο Κουτούζογλου, Δημοτικό 
Σύμβουλο Κορμίστας. 

4. Τον Θωμά Τσιάπο, καθηγητή φιλόλογο του κλάδου 
ΠΕ02 αναπληρούμενο από τη Σταυρούλα Σάββα, καθη- 
γήτρια φιλόλογο του ίδιου κλάδου. 

5. Τον Φακετόπουλο Γεώργιο, καθηγητή φιλόλογο του 
κλάδου ΠΕ02 αναπληρούμενο από τον Κατσαμάνη Νι¬ 
κόλαο, καθηγητή φιλόλογο του ιδίου κλάδου. 

Καθήκοντα γραμματέα θα εκτελεί η Θεοδοσίου Ευαγ¬ 
γελία κλάδου ΠΕ Διοικητικού-Οικονομικού, υπάλληλος 
της Δ/νσης Τοπικής Αυτ/σης και Διοίκησης Ν.Σερρών, 
αναπληρούμενη από την Μήτρακα Ελένη κλάδου ΠΕ 
Διοικητικού-Οικονομικού, υπάλληλο της ιδίας Δ/νσης. 

Έργο της επιτροπής είναι η παροχή γνώμης για την 
ονομασία και μετονομασία συνοικιών, οδών, πλατειών που 
προτείνεται από τα δημοτικά και κοινοτικά συμβούλια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 3 Απριλίου 2007 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθμ. 14302 (9) 

Προσαρμογή καταστατικού της Δημοτικής Επιχείρησης 
Πολιτιστικής Ανάπτυξης Ληλαντίων (Δ.Ε.Π.Α.Λ.) στις 
διατάξεις του ν. 3463/2006, σε Κοινωφελή Επιχείρη¬ 
ση Δήμου Ληλαντίων (Κ.Ε.ΔΗ.Λ.). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 2503/1997 «Διοίκηση οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Τ ις διατάξεις των άρθρων 254 έως 269 του ν. 3463/2006 
«Κύρωση του Κώδικα Δήμων και Κοινοτήτων», σύμφωνα με 
τις οποίες θα πρέπει να γίνει προσαρμογή των Δημοτικών 
Επιχειρήσεων του π.δ. 410/1995 μέχρι 31.12.2007. 

3. Την υπ’ αριθμ. 3038/31.5.2007 απόφαση του Γενικού 
Γραμματέα Περιφέρειας Στερεός Ελλάδας για παροχή 
εξουσιοδότησης του δικαιώματος υπογραφής «Με εντο¬ 
λή Γ ενικού Γ ραμματέα Περιφέρειας». 

4. Την υπ’ αριθμ. 5123/24.5.2000 απόφαση Γ ενικού Γ ραμ¬ 
ματέα Περιφέρειας Στερεός Ελλάδας περί σύστασης 
της Δημοτικής Επιχείρησης στο Δήμο Ληλαντίων του Ν. 
Εύβοιας με την επωνυμία «Δημοτική Επιχείρηση Πολιτι¬ 
στικής Ανάπτυξης Ληλαντίων» (ΦΕΚ 818/Β72000), όπως 
τροποποιήθηκε και ισχύει. 


5. Την υπ’ αριθμ. 192/2007 απόφαση του Δημοτικού 
Συμβουλίου του Δήμου Ληλαντίων «Τροποποίηση Κα¬ 
ταστατικού της Δημοτικής Επιχείρησης Πολιτιστικής 
Ανάπτυξης Ληλαντίων», με την οποία γίνεται προσαρ¬ 
μογή του καταστατικού της σε κοινωφελή Επιχείρηση 
σύμφωνα με τις διατάξεις του ν. 3463/2006 και βάσει της 
οικονομοτεχνικής μελέτης βιωσιμότητας, σκοπιμότητας 
και προσαρμογής του καταστατικού αμιγούς επιχείρη¬ 
σης σε κοινωφελή επιχείρηση σε εφαρμογή της παρ. 5 
του άρθρου 253 του ν. 3463/2006 (Κ.Δ.Κ.). 

6. Την υπ’ αριθμ. 234/2007 απόφαση του Δημοτικού 
Συμβουλίου του Δήμου Ληλαντίων περί συμπληρώσεως 
της ως άνω απόφασης, αποφασίζουμε: 

Εγκρίνουμε την υπ’ αριθμ. 192/2007 απόφαση του Δη¬ 
μοτικού Συμβουλίου του Δήμου Ληλαντίων, όπως συ¬ 
μπληρώθηκε με την υπ’ αριθμ. 234/2007 απόφασή του, 
αναφορικά με την προσαρμογή του καταστατικού της 
Δημοτικής Επιχείρησης Πολιτιστικής Ανάπτυξης Λη¬ 
λαντίων (Δ.Ε.Π.Α.Λ) στις διατάξεις του ν. 3463/2006, σε 
Κοινωφελή Επιχείρηση ως εξής: 

1. Επωνυμία 

«ΚΟΙΝΩΦΕΛΗΣ ΕΠΙΧΕΙΡΗΣΗ ΔΗΜΟΥ ΛΗΛΑΝΤΙΩΝ», με 
διακριτικό τίτλο «Κ.Ε.ΔΗ.Λ.». 

2. Κατηγορία 

Κοινωφελής Επιχείρηση του ν. 3463/2006 (Κ.Δ.Κ.) 

3. Σκοπός 

Α) Η οργάνωση λειτουργιών, δραστηριοτήτων και η 
παροχή υπηρεσιών που αναφέρονται στους τομείς: 

Α1. κοινωνικής Προστασίας και Αλληλεγγύης και συ¬ 
γκεκριμένα: 

- Η εφαρμογή πολιτικών και η συμμετοχή σε δρά¬ 
σεις που αποσκοπούν στην υποστήριξη και κοινωνική 
φροντίδα της βρεφικής και παιδικής ηλικίας και της 
τρίτης ηλικίας, με τη λειτουργία παιδικών και βρεφο¬ 
νηπιακών σταθμών, βρεφοκομείων, κέντρων ημερήσιας 
φροντίδας, ψυχαγωγίας και αναψυχής ηλικιωμένων, 
κ.λπ. και τη μελέτη και εφαρμογή σχετικών κοινωνικών 
προγραμμάτων. 

- Η εφαρμογή πολιτικών και η συμμετοχή σε δράσεις 
και προγράμματα, που στοχεύουν στη μέριμνα, υποστή¬ 
ριξη και φροντίδα ευπαθών κοινωνικών ομάδων με την 
παροχή υπηρεσιών υγείας και την προαγωγή ψυχικής 
υγείας, όπως δημιουργία δημοτικών ιατρείων, κέντρων 
αγωγής υγείας, υποστήριξης και αποκατάστασης ατό¬ 
μων με αναπηρία, κέντρων ψυχικής υγείας, συμβουλευ¬ 
τικής στήριξης των θυμάτων ενδοοικογενειακής βίας 
και βίας κατά συνοικούντων προσώπων και κέντρων 
πρόληψης κατά εξαρτησιογόνων ουσιών. 

- Η μέριμνα για τη στήριξη των οικονομικά αδύνατων 
δημοτών 

- Η εφαρμογή προγραμμάτων και πρωτοβουλιών για την 
πρόληψη της παραβατικότητας στην περιφέρειά τους. 

- Ο σχεδιασμός και εφαρμογή προγραμμάτων ή συμ¬ 
μετοχή σε προγράμματα και δράσεις για την ένταξη 
παλιννοστούντων ομογενών, μεταναστών και προσφύ¬ 
γων στην κοινωνική, οικονομική και πολιτιστική ζωή της 
τοπικής κοινωνίας. 

- Η προώθηση και ανάπτυξη του εθελοντισμού και 
της κοινωνικής αλληλεγγύης με τη δημιουργία τοπικού 
δικτύου κοινωνικής αλληλεγγύης, εθελοντικών οργανώ¬ 
σεων και ομάδων εθελοντών που θα δραστηριοποιού¬ 
νται για την επίτευξη των στόχων και την υποβοήθηση 

του έργου της κοινωνικής προστασίας και αλληλεγγύης 
του Δήμου 

Α.2 Παιδείας, πολιτισμού και αθλητισμού, και συγκε¬ 
κριμένα: 

- Η ίδρυση και λειτουργία κέντρων δημιουργικής απα¬ 
σχόλησης παιδιών. 

- Η λειτουργία πάρκων κυκλοφοριακής αγωγής. 

- Η εφαρμογή πολιτικών για την ανάδειξη και προ¬ 
στασία του τοπικού πολιτισμού, η προβολή των πολιτι¬ 
στικών αγαθών και των σύγχρονων πολιτιστικών έργων 
που παράγονται σε τοπικό επίπεδο, με τη λειτουργία 
δημοτικού κινηματογράφου, θεατρικών εργαστηρίων, φι¬ 
λαρμονικών και σχολών διδασκαλίας μουσικής, σχολών 
χορού, ζωγραφικής, γλυπτικής κ.λπ., καθώς και η μελέτη 
και εφαρμογή πολιτιστικών προγραμμάτων. 

- Η προστασία μουσείων, μνημείων, σπηλαίων, καθώς 
και αρχαιολογικών και ιστορικών χώρων της περιοχής 
και των εγκαταστάσεων αυτών. 

- Η διοργάνωση συναυλιών, θεατρικών παραστάσεων 
και άλλων πολιτιστικών εκδηλώσεων ή η συμμετοχή 
της σε αυτά. 

- Η προώθηση πολιτιστικών ανταλλαγών, σε εθνικό, 
ευρωπαϊκό και διεθνές επίπεδο, σύμφωνα με την κείμενη 
νομοθεσία. 

- Η ανάπτυξη του πολιτιστικού τουρισμού. 

- Η προώθηση και εφαρμογή προγραμμάτων ενίσχυ¬ 
σης μαζικού αθλητισμού και διοργάνωση αθλητικών 
εκδηλώσεων. 

Α.3 Περιβάλλοντος και συγκεκριμένα: 

- Η εκπόνηση τοπικών προγραμμάτων για την προ¬ 
στασία και αναβάθμιση του φυσικού, αρχιτεκτονικού και 
πολιτιστικού περιβάλλοντος, στο πλαίσιο των εθνικών 
και ευρωπαϊκών πολιτικών. 

- Η προστασία και διαχείριση των υδάτινων πόρων, 
η προστασία του εδάφους και η καταπολέμηση της 
ρύπανσης στην περιφέρειά τους. 

- Η παροχή συνδρομής στην αρμόδια πυροσβεστική 
υπηρεσία, με κάθε πρόσφορο μέσο που διαθέτουν, για 
την αντιμετώπιση πυρκαγιών, ιδίως σε περιοχές που 
έχουν δασικό χαρακτήρα. 

Β) Η οργάνωση δημοτικής συγκοινωνίας σύμφωνα με 
τα όσα ορίζουν σχετικά τα άρθρα 75 και 83 του ν. 
3463/2006. 

Γ) Η εκπόνηση και εφαρμογή προγραμμάτων έρευνας 
και τεχνολογίας για την ανάπτυξη της περιοχής. 

Δ) Η ανάπτυξη πολιτικών προώθησης της απασχόλη¬ 
σης και συγκεκριμένα 

- Η υλοποίηση ή η συμμετοχή σε ολοκληρωμένα τοπι¬ 
κά σχέδια και προγράμματα δράσης και πρωτοβουλίες 
για την εφαρμογή και ανάπτυξη πολιτικών προώθησης 
της απασχόλησης και της κοινωνικής ενσωμάτωσης δι¬ 
αφόρων κατηγοριών ανέργων, στο πλαίσιο των εθνικών 
και ευρωπαϊκών πολιτικών. 

- Προώθηση και ενίσχυση της επιχειρηματικότητας 
με την ίδρυση και λειτουργία Κέντρων Επαγγελματικού 
Προσανατολισμού. 

- Συμβολή στην απορρόφηση του εργατικού δυναμικού 
της περιοχής τους με την ανάπτυξη συμβουλευτικών 
δράσεων που παρέχονται δωρεάν προς τους ανέργους, 
με στόχο την υποστήριξη και την ενθάρρυνσή τους για 
την εξεύρεση απασχόλησης, καθώς και στην προώθηση 
ίσων ευκαιριών πρόσβασης στην αγορά εργασίας. 


Ε) Δράσεις πολιτικής προστασίας και ιδίως 

- Η διάθεση και ο συντονισμός δράσης του απαραίτη¬ 
του δυναμικού και μέσων για την πρόληψη, ετοιμότητα, 
αντιμετώπιση και αποκατάσταση των καταστροφών 
στην περιοχή του δήμου. 

4. Διάρκεια της Επιχείρησης 

Η διάρκεια της κοινωφελούς επιχείρησης ορίζεται για 
πενήντα χρόνια από τη δημοσίευση της προσαρμογής 
στην Εφημερίδα της Κυβερνήσεως. 

5. Έδρα της Επιχείρησης της Επιχείρησης 

Έδρα της επιχείρησης ορίζεται η πόλη του Βασιλικού 
του Δήμου Ληλαντίων. 

6. Πόροι της Επιχείρησης 

- Η χρηματοδότηση από το Δήμο Ληλαντίων για τις 
δραστηριότητες και τις παρεχόμενες από αυτήν υπη¬ 
ρεσίες με βάση τις διατάξεις του άρθρου 259 του ν. 
3463/2006. 

- Η συμμετοχή σε επιδοτούμενα προγράμματα από τους 
πόρους της Ευρωπαϊκής Ένωσης και Εθνικών Φορέων. 

- Δωρεές, κληροδοτήματα, ενισχύσεις από νομικά πρό¬ 
σωπα του δημοσίου ή ιδιωτικού τομέα και από φυσικά 
πρόσωπα. 

- Η παροχή υπηρεσιών προς τρίτους σχετικούς με 
τους καταστατικούς σκοπούς. 

- Οι πρόσοδοι από περιουσιακά της στοιχεία. 

7. Διοίκηση 

Η επιχείρηση διοικείται από εννιαμελές διοικητικό 
συμβούλιο, τα οποία ορίζονται μαζί με τους αναπλη¬ 
ρωτές τους από το δημοτικό ή κοινοτικό συμβούλιο. 
Από τα μέλη αυτά τέσσερις είναι αιρετοί εκπρόσωποι 
του Δήμου, και ένας είναι εκπρόσωπος κοινωνικού φο¬ 
ρέα της περιοχής. Τα υπόλοιπα μέλη είναι δημότες ή 
κάτοικοι του Δήμου που έχουν πείρα ή γνώσεις σχετικές 
με το αντικείμενο της επιχείρησης. Στην περίπτωση 
των αιρετών μελών τουλάχιστον ένα μέλος εξ αυτών 
προέρχεται από τη μειοψηφία. 

8. Εκλογή και Θητεία των Μελών του Διοικητικού Συμ¬ 
βουλίου 

Η θητεία του διοικητικού συμβουλίου ακολουθεί τη 
θητεία του δημοτικού συμβουλίου και σε κάθε περί¬ 
πτωση λήγει το αργότερο τρεις (3) μήνες μετά την 
εγκατάσταση του νέου δημοτικού συμβουλίου. 

9. Κεφάλαιο της Επιχείρησης 

Με την προσαρμογή επέρχεται αύξηση κεφαλαίου 
κατά 100.000,00 ΕΥΡΩ το οποίο και εισφέρεται στο 
σύνολο του από το Δήμο Ληλαντίων ως επιχειρησιακό 
κεφάλαιο κίνησης της επιχείρησης, τούτο δε θα λάβει 
χώρα με την δημοσίευση της παρούσας στο Φ.Ε.Κ. 

Το νέο κεφάλαιο ορίζεται σε 182.171,68 ευρώ. 

10. Διάλυση 

Η επιχείρηση μπορεί να λυθεί πριν την πάροδο της 
διάρκειάς της με απόφαση του δημοτικού ή κοινοτικού 
συμβουλίου, η οποία λαμβάνεται με την απόλυτη πλειο- 
ψηφία του συνόλου των μελών του και πράξη του Γ ενι¬ 
κού Γραμματέα της Περιφέρειας που δημοσιεύεται στην 
Εφημερίδα της Κυβερνήσεως. Με την ίδια διαδικασία 
λύεται η επιχείρηση υποχρεωτικά, εάν καταστεί ανε¬ 
νεργός για χρονικό διάστημα άνω των δύο (2) ετών. Τη 
λύση της επιχείρησης ακολουθεί η εκκαθάριση αυτής. 
Μετά την εκκαθάριση της επιχείρησης, όσα περιουσιακά 
στοιχεία απομένουν περιέρχονται στο Δήμο Ληλαντίων. 
Η εκκαθάριση γίνεται από ορκωτούς ελεγκτές που ορί¬ 
ζονται από το δημοτικό συμβούλιο Ληλαντίων. 

11. Κάλυψη Δαπάνης. 

Από τις διατάξεις τις ανωτέρω απόφασης προκαλείται 
δαπάνη ύψους εκατό χιλιάδων ευρώ (100.000,00 €), η 
οποία θα βαρύνει τον προϋπολογισμό του Δ.Ληλαντίων 
του επόμενου οικονομικού έτους, όπου θα γίνει και η 
σχετική πρόβλεψη κατά την κατάρτιση του προϋπο¬ 
λογισμού του 2008. (παρ. 3 του άρθρου 90 του π.δ. 
63/2005). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 19 Οκτωβρίου 2007 

Με εντολή Γενικού Γραμματέα Περιφέρειας 
Η Διευθύντρια 

ΑΡΕΤΗ ΛΑΔΕΡΟΥ - ΤΣΙΜΠΡΙΚΙΔΟΥ 

-♦- 

Αριθμ. 15073 (10) 

Μερική τροποποίηση της υπ’ αριθμ. 30272/17.5.1984 
απόφασης του Υπουργού Εσωτερικών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις: α) των άρθρων 277 κ’ 278 (παρ. 1) του 
π.δ. 410/1995, (Δ.Κ.Κ.) όπως τροποποιήθηκαν μεταγε¬ 
νέστερα, 269 (παρ. 2) κ’ 270 (παρ. 1) ν. 3463/2006 β) 77 
ν. 2081/1992, με το οποίο προστέθηκε νέο άρθρο 29Α 
στο ν. 1558/1985, σχετικά με τον έλεγχο των δαπανών 
που προκαλούν οι διοικητικές κανονιστικές πράξεις κ’ 
γ) 6 (παρ. 14) ν. 2307/1995 και 14 (παρ. 2) ν. 2399/1996- 
μεταβίβαση αρμοδιοτήτων σε Περ/κό Δ/ντή και Γ ενικό 
Γ ραμματέα Περιφέρειας. 

2. Την υπ’ αριθμ. 30272/17.5.1984 απόφαση του ΥΠΕΣ, 
σχετικά με τη σύσταση Δημοτικής Επιχείρησης στο 
Δήμο Λαμιέων Νομού Φθ/δας, με την επωνυμία Δημοτική 
Επιχείρηση Τουριστικής και Πολιτιστικής Ανάπτυξης Λα¬ 
μίας», που δημοσιεύθηκε στο υπ’ αριθμ. 311/τ.Β7ΐ7.5.1984 
ΦΕΚ. 

3. Την υπ’ αριθμ. 410/18.7.2007 απόφαση του Δημοτι¬ 
κού Συμβουλίου Δήμου Λαμιέων σχετικά με τη μερική 
τροποποίηση της παραπάνω απόφασης. 

4. Την υπ’ αριθμ. 3085/31.5.2007 απόφαση του Γενικού 
Γ ραμματέα Περιφέρειας Στερεός Ελλάδας περί παρο¬ 
χής εξουσιοδότησης του δικαιώματος υπογραφής ΜΕΓ- 
ΓΠ στο Δ/ντή Αυτ/σης κ’ Αποκ/σης, αποφασίζουμε: 

1. Τροποποιούμε την παρ. 3 της υπ’ αριθμ. 30272/17.5.1984 
απόφασης του ΥΠΕΣ, ως εξής «παρ. 3 Η επιχείρηση δι- 
οικείται από εννιαμελές Διοικητικό Συμβούλιο τα μέλη 
του οποίου ορίζονται, μαζί με τα αναπληρωματικά τους, 
από το Δημοτικό Συμβούλιο. 

Από τα μέλη του Διοικητικού Συμβουλίου τρία (3) είναι 
αιρετοί εκπρόσωποι του Δήμου εκ των οποίων το ένα 
(1) προέρχεται από τη μειοψηφία ένα (1) είναι εκπρό¬ 
σωπος των εργαζομένων στην επιχείρηση, ένα (1) είναι 
εκπρόσωπος του Εμποροβιομηχανικού Επιμελητηρίου 
και τα υπόλοιπα τέσσερα είναι δημότες ή κάτοικοι του 
Δήμου Λαμιέων που έχουν πείρα ή γνώσεις σχετικές 
με την επιχείρηση». 


2. Κατά τα λοιπά ισχύει η υπ’ αριθμ. 30272/17.5.1984 
απόφαση του ΥΠΕΣ. 

Από την απόφαση αυτή δεν προκαλείται δαπάνη σε 
βάρος του προϋπολογισμού του Δήμου Λαμιέων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 15 Οκτωβρίου 2007 

Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης 
Γ. ΜΙΧΑΣ 
-♦- 

( 11 ) 

Χορήγηση άδειας άσκησης επαγγέλματος Κοινωνικού 

Λειτουργού στην Αλβέρτου Ρωμανή του Αθανασίου. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθμ. 6267/31.8.2007 απόφαση του Νο¬ 
μάρχη Αθηνών χορηγείται στην Αλβέρτου Ρωμανή του 
Αθανασίου άδεια ασκήσεως επαγγέλματος Κοινωνικού 
Λειτουργού. 

Ο Νομάρχης 

ΙΩΑΝΝΗΣ ΣΓΟΥΡΟΣ 

-♦- 

( 12 ) 

Χορήγηση άδειας άσκησης επαγγέλματος 

Κοινωνικού Λειτουργού στην Πιτσικαλη Αικατερίνη. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθμ. 5884/1.10.2007 απόφαση του Νομάρ¬ 
χη Αθηνών, χορηγείται στην Πιτσικαλη Αικατερίνη του 
Σπυρίδωνα άδεια άσκησης επαγγέλματος Κοινωνικού 
Λειτουργού. 

Με εντολή Νομάρχη 

Η Εντεταλμένη Σύμβουλος 

ΛΙΛΙΚΑ ΒΑΣΙΛΑΚΟΥ 

-♦- 

Αριθμ. 5905 (13) 

Κύρωση Εκουσίου Αναδασμού Αγρ/τος Νίκης 
έτους 2005. 

Ο ΝΟΜΑΡΧΗΣ ΦΛΩΡΙΝΑΣ 

Έχοντας υπόψη 

1. Τις διατάξεις του ν. 674/77 άρθρο 15 παρ. 1. 

2. Τα σχετικά διαγράμματα και πίνακες του Εκουσίου 
Αναδασμού, αποφασίζουμε: 

Κυρώνουμε το νέο κτηματικό καθεστώς που διαμορ¬ 
φώθηκε με τον Αναδασμό το έτος 2005 στην κτηματική 
περιοχή Νίκης όπως αυτό απεικονίζεται στους συντα- 
χθέντες από την Επιτροπή Αναδασμού κτηματολογικούς 
πίνακες και διαγράμματα της περιοχής αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 17 Οκτωβρίου 2007 
Ο Νομάρχης 

ΙΩΑΝΝΗΣ ΒΟΣΚΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οό-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οό-ΓΟίπ/άνό, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ ί 3 χ; 210 4071010 - ίηίβηΐθΐ: Μ 1 ρ://νννννν.β 1 . 9 ΐ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 € ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π., Ε.Β.Ι. και Δ.Δ.Σ., η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 6 ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνησεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ. 91 ·). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Κιΐΐρ://νννννν·£ΐ·σι - 6-πΐ3ίΙ: \Λ/6ΐ)Γτΐ35ΐ6τ.£ΐ@&ΐ·ί|ΐ 














